runetrust/blame-folketinget-dk huggingface dataset:
Jens Joel (S), 2023-01-19:
Apropos hvad Socialdemokratiet har foreslået og ordførerens inspiration på den hjemmeside, var en af de ting, som vi har ønsket at tage fat på, jo det her med at ulovliggøre, at man rekrutterede børn og unge til banderne.
Det mener jeg jo egentlig er noget af det vigtigste, hvis vi skal sætte ind, altså at vi skal undgå, at det her – om man så må sige – går i arv, eller at man fisker der, hvor nogle af de børn og unge måske er mest sårbare, og på den måde får dem rekrutteret og så også får dem oplært på den forkerte side af loven.
Så kunne Danmarksdemokraterne se sig selv i et samarbejde omkring f.eks. sådan noget?
Inger Støjberg (DD), 2023-01-19:
Jeg har svært ved at sætte på en skala, hvad der er vigtigst, altså om det er at få dem, som er bandemedlemmer, og som har gjort noget kriminelt – eller det har de jo så, når de er med i en bande – udvist, og så kan de i hvert fald heller ikke rekruttere, eller om det er at gøre det ulovligt, at børn og unge kan blive rekrutteret.
Men ja, det vil vi gerne være med til at kigge på.
Det er bare for at sige, at begge dele jo altså er ekstremt vigtige, også det at få dem sendt ud af landet.
Så kan de i hvert fald heller ikke rekruttere.
Men ja, det vil vi meget gerne være med til at kigge på.
Karin Liltorp (M), 2023-01-19:
Tak for det, og tak for talen.
Jeg bed mærke i, at I er et ansvarligt parti, der meget gerne vil samarbejde, og det synes jeg jo tyder rigtig godt.
Jeg kunne godt tænke mig at høre, om I også vil have en konstruktiv tilgang til det at opfylde klimamålene og nå i mål med den her reduktion på 70 pct. i CO 2 -udledningen, og om I i partiet har snakket om nogle konkrete idéer til, hvordan vi kan nå derhen sammen.
Inger Støjberg (DD), 2023-01-19:
Det er rigtigt nok, at vi i valgkampen rent faktisk foreslog, at man på gymnasierne i stedet for at tage, hvad der i dag er et fuldt gymnasiumpensum, kunne krydre det med at tage f.eks. en industriel og lidt mere praktisk del ind.
Dermed kunne man jo ligesom håbe på, at der ville være flere, der kunne finde på at gå den vej.
Man har jo sådan set også kombineret det, for når man kigger på landbrugsuddannelserne, har man jo også kombineret gymnasiet med fagligt landbrug.
Så sådan noget kunne det være.
Så ja, det er helt fra folkeskolen og videre op.
Thomas Skriver Jensen (S), 2023-01-19:
Tak for det.
For mig at se
går den her diskussion i to spor: Der er den økonomiske del, og der hører jeg en tilkendegivelse af, at det vil man gerne være med til at se på, og så er der hele optagedelen, og der er der jo mange veje, man kan gå ned ad.
Jeg tænker eksempelvis på en mere praktisk folkeskole eller bedre vejledning til ufaglærte, der godt kunne tænke sig at tage en faglig uddannelse eller lignende.
Inger Støjberg (DD), 2023-01-19:
Nej, men jeg er rent faktisk en af de første, der har været med til at ændre en konvention, nemlig statsløsekonventionen, indefra.
Så jeg ved faktisk godt lidt, hvad jeg taler om.
Det var jo under den tidligere regering, og det blev i høj grad gjort sammen med hr. Søren Pape Poulsen, som var justitsminister på daværende tidspunkt.
Vi er ikke fan af konventionerne, som de er nu.
Og jeg mener, at det er helt forkert, når konventioner f.eks. tager større hensyn, synes jeg nogle gange, til den kriminelle udlænding, end de gør til danskere, der er født og opvokset her, og som har tjent landet igennem hele deres liv.
Og det er sådan noget, vi gerne vil være med til at ændre.
Mikkel Bjørn (NB), 2023-01-19:
Tak for svaret.
Jeg synes dog ikke, jeg helt fik svar på mit spørgsmål.
Mit spørgsmål var: Hvad er fru Inger Støjbergs svar til de danskere, der i mellemtiden, fordi man arbejder på en langsigtet løsning, skal leve med daglige konsekvenser af den uansvarlige nuværende udlændingepolitik?
Inger Støjberg (DD), 2023-01-19:
Altså, nu taler jeg meget af egen erfaring.
Vi kan jo ikke alle sammen løbe rundt med en fodlænke på, og derfor er der også en grænse for, hvor langt man kan gå i forhold til konventionerne.
Vi vil gerne være med til både at udfordre konventionerne og at gå til kanten af konventionerne.
Men mit svar vil så være, at vi jo ikke alle sammen kan løbe rundt med en fodlænke, for så ville vi også mangle hr. Mikkel Bjørn her i Folketingssalen.
Pia Kjærsgaard (DF), 2023-01-19:
Tak for det.
Den her debat og den senere tids offentlige debat har drejet sig meget om store bededag.
Det er naturligt; folk vil ikke miste den af mange årsager.
Jeg har jo selv fremført, hvad jeg egentlig mener er det væsentlige, altså det kulturelle, det religiøse og sammenhængskraften.
Det er meget, meget vigtigt for danskerne i en tid, hvor der er rodløshed, utryghed osv.
Det er en del af det, og der er også mange andre ting.
Nu har jeg lagt mærke til, at man mange gange har spurgt hr. Søren Espersen, når han har været ind og ud af forhandlingslokalet, om Danmarksdemokraterne går ind for en folkeafstemning.
Svaret har været meget tvetydigt, og det er også helt naturligt, at det er formanden, der lægger linjen, så derfor spørger jeg formanden for Danmarksdemokraterne: Hvordan stiller man sig i forhold til en folkeafstemning?
Jeg synes jo ikke, at der skal holdes folkeafstemning hver dag, men der er altså også ting, der er for vigtige til bare at lægge over til politikerne, og her synes jeg, det er meget vigtigt, at vi får den folkeafstemning.
Inger Støjberg (DD), 2023-01-19:
Altså, for det første er jeg fuldstændig enig med fru Pia Kjærsgaard i, at folkeafstemninger ikke er noget, vi skal have hver og hver anden dag, og at det skal være noget meget stort, hvis man skal afholde en folkeafstemning.
Vi lukker ingen døre.
Nu er det så med fare for at lyde som hr. Søren Espersen, men det må fru Pia Kjærsgaard så lige leve med.
Vi lukker ingen døre i forhold til en folkeafstemning.
Men omvendt synes jeg egentlig også, at tiden er til lige at lade regeringen overveje situationen.
Vi vil meget anbefale regeringen at lytte nu og lige tænke sig om en ekstra gang.
Derfor vil jeg bare sige, at når hr. Søren Espersen har sagt, hvad han har sagt, så er det fuldstændig Danmarksdemokraternes linje.
Pia Kjærsgaard (DF), 2023-01-19:
Det tænkte jeg nok.
Og det er jo ikke nødvendigvis sådan, at det udløser en folkeafstemning.
Det, det kunne gøre, var netop, at regeringen tænkte sig om, for ville der så være et flertal for at udløse en folkeafstemning?
Og så er det så min opfattelse, at så ville regeringen tænke sig rigtig godt om og lade være med at afskaffe store bededag, fordi de netop ikke ønsker en folkeafstemning.
Så fint har man jo formuleret grundlovens § 42, så jeg vil bare meget anbefale, at man hos Danmarksdemokraterne ikke tænker sig om alt for længe, for det lyder jo, som om regeringen fastholder, at store bededag skal afskaffes.
Inger Støjberg (DD), 2023-01-19:
Jeg kan i hvert fald sige så meget, at jeg er fuldstændig enig i fru Pia Kjærsgaards betragtninger om, hvad store bededag også er: at det er meget mere end økonomi, og at det også er, jeg tror, fru Pia Kjærsgaard nævnte sammenhængskraft og tradition og det, at vi hviler på en kristen kultur.
Og jeg kan ikke være mere enig.
Men om vi skal udløse en folkeafstemning, synes jeg beror meget på, hvordan regeringen agerer nu her efterfølgende.
Men lad os nu håbe, at regeringen lytter til os alle sammen.
Thomas Skriver Jensen (S), 2023-01-19:
Tak for det.
Det er jo en sand fornøjelse at sidde her og lytte til fru Inger Støjbergs positive og konstruktive tilgang til samarbejdet med regeringen, endda illustreret med en lang række punkter, hvor man godt kunne se et samarbejde.
Noget af det, der ikke blev nævnt, og som i virkeligheden er et af de områder, hvor jeg håber, at Danmarksdemokraterne byder sig konstruktivt til, er på erhvervsuddannelsesområdet.
Det står efterhånden klart for de fleste, at hvis vi skal have et godt velfærdssamfund, og hvis vi ikke skal tabe den grønne omstilling på gulvet, skal der ske noget på det område.
Derfor kunne jeg egentlig godt tænke mig at spørge fru Inger Støjberg, om hun ser et behov for at investere i erhvervsuddannelserne, og om hun ser et behov for, at flere både unge og voksne mennesker vælger at gå den vej.
Inger Støjberg (DD), 2023-01-19:
Det kan jeg fuldstændig bekræfte hr. Thomas Skriver Jensen i, altså at det er der et kæmpestort behov for, og der er behov for begge dele, både at få flere ind på uddannelserne og så også at sikre, at f.eks. det materiel, man har på erhvervsuddannelserne, er tidssvarende.
Man kan sådan set godt forstå det unge menneske, der ikke har lyst til gå på en erhvervsuddannelse, hvis man står med gammelt udstyr og skal uddannes med det, og så skal man i virkeligheden ud at arbejde med noget helt andet.
Jeg kan i øvrigt sige, at alle partiledere på et tidspunkt i valgkampen var samlet i Aarhus til et debatmøde, og der var konklusionen på debatten, og det var det fra den ene til den anden side af Folketinget, at det her bliver vi simpelt hen også nødt til at få set på, for det nytter ikke noget blot at sige, at vi skal have flere ind på uddannelserne, hvis vi ikke også er villige til at prioritere uddannelserne, herunder også materiel.
Ja, vi har jo altså tilsluttet os 70-procentsmålsætningen.
Men jeg vil også bare sige, at vi også bliver nødt til at få noget sund fornuft ind i hele den her klimadebat, for det nytter jo ikke noget, at vi f.eks. jager hele landbruget ud af Danmark.
Vi holder jo ikke op med at spise kød og drikke mælk, bare fordi det ikke bliver produceret her, og så skal det bare produceres i et andet land, og så skal det fragtes hertil, så vi vil bare se nogle arbejdspladser, der så også bliver flyttet fra landområderne – nu var vi lige inde på det lige før – og det synes vi bare er en uheldig udvikling.
Men ja, vi vil meget gerne være med til at opfylde den 70-procentsmålsætning.
Det er jo bl.a. også derfor, at vi, hvis vi lige tager landbruget, har meget kig på, hvad det er, landbruget selv gør i øjeblikket, og der må man bare sige, at landbruget jo er langt længere fremme i Danmark, end man er i rigtig mange andre lande.
Dem, der i virkeligheden har svigtet, er politikerne, f.eks. da man laver en aftale om, at der skal udtages lavbundsjorder, og at man så ikke får sat konsulenter af, så landbruget kan komme i gang.
Mohammad Rona (M), 2023-01-19:
Så vil jeg spørge helt konkret: Er dem, der har været i Danmark nogle år og har bidraget til samfundet og taget en uddannelse f.eks. inden for sundhedssektoren, og som måske er på vej til at blive sendt tilbage til f.eks. Syrien, nogle, vi skal beholde, eller skal vi sende dem tilbage?
Maria Durhuus (S), 2023-01-19:
Tak for en god ordførertale.
En af Liberal Alliances store socialpolitiske sejre har jo været ordningen med det sociale frikort, og det må man sige også har været en sejr for de rigtig mange mennesker, der gør brug af det sociale frikort.
For siden 2019 har det jo været muligt at tjene op til 20.000 kr. årligt uden modregning i kontanthjælp eller andre offentlige ydelser.
Over 5.800 personer er blevet visiteret til ordningen, og 2.300 personer har haft en eller flere ansættelser.
Det er jo i sig selv en sejr.
Regeringen ønsker i regeringsgrundlaget at forlænge og forbedre det sociale frikort.
Vil Liberal Alliance være med til forhandlingerne og være med til en større nytænkning til gavn for de mennesker, hvor det sociale frikort er en løsning på hverdagens problemer?
Alex Vanopslagh (LA), 2023-01-19:
Tak for et godt spørgsmål.
Ordføreren har fuldstændig ret i, at det sociale frikort er noget, vi har været meget stolte over i Liberal Alliance, og det kom sig egentlig af, at hr. Joachim B. Olsen var ude med fru Nanna W. Gotfredsen, der siden hen blev folketingsmedlem, og hvor de kom på den her idé og førte den ind i Folketinget.
Jeg synes jo i det hele taget, når man ser på regeringsgrundlaget og det, der handler om socialområdet, at der er der takter til noget spændende.
For jeg tror, at den største hindring for at hjælpe udsatte borgere i Danmark ofte er, at de støder på systemtænkning og umyndiggørelse.
Det sociale frikort var jo et oprør imod systemet eller et åndehul inde i systemet, og det er der brug for meget mere af, og der synes jeg, at der er nogle spændende takter i regeringsgrundlaget, og det vil jeg glæde mig til at bidrage til med gode idéer fra LA's side.
Maria Durhuus (S), 2023-01-19:
Nej tak.
Tak for svaret.
Morten Dahlin (V), 2023-01-19:
Tak til hr. Alex Vanopslagh for talen, hvor der særlig var to ting, jeg selv var begejstret for.
Den første er fokusset på, at vi ikke skal skabe for mange offerfortællinger her i samfundet.
Det er jeg meget glad for.
Og den anden er betoningen af fællesskabet.
Jeg mener, ordføreren er ærlig om, at frisætning har været godt, men at frisætning aldrig må føre til rodløshed, og at vi som samfund bliver nødt til at have en diskussion af, hvordan man løser det.
Så tak for de kloge betragtninger.
Så er der noget i en lidt anden boldgade.
Liberal Alliance gik jo til valg på at være, hvad man selv definerede som Danmarks mest ambitiøse parti, når det kom til arbejdsmarkedsreformer.
Der var ingen partier, der kunne overgå Liberal Alliances planer, når det kom til arbejdsmarkedsreformer.
Nu ligger der så en arbejdsmarkedsreform på bordet, der giver 8.500 i arbejdsudbud, og som man kan stemme for og dermed selv være med til at leve op til det, man lovede vælgerne, altså ambitiøse arbejdsmarkedsreformer.
Kan Liberal Alliances ordfører ikke lige forklare mig, hvordan det kan være, man påtænker at stemme imod noget af det, man sådan set lovede vælgerne man ville kæmpe for herinde?
Morten Dahlin (V), 2023-01-19:
Men en ting er jo at bidrage i debatten og blive kåret af kommentatorer til at være dem, der har de mest ambitiøse planer.
Noget andet er at være et parti, der sørger for, at de planer bliver til virkelighed.
For Liberal Alliance kan da lægge massevis af forslag frem, der ikke får opbakning fra noget, der minder om skyggen af et flertal i Folketinget.
Her har man mulighed for at lave noget, der ikke bare lyder godt, men noget, der rent faktisk er godt.
Så derfor vil jeg bare spørge ordføreren: Kunne ordføreren ikke overtales til rent faktisk at stemme for en politik, som trækker i den retning, Liberal Alliance gik til valg på, i stedet for bare at komme med forslag, som ikke har skyggen af chancen for at få flertal her i Folketingssalen?
Alex Vanopslagh (LA), 2023-01-19:
Vi gik ikke til valg på, at vi politikere skulle blande os mere i, hvor meget folk arbejdede.
Vi vil gerne gøre det sådan, at det bedre kan betale sig at arbejde; at der er flere, der står til rådighed for arbejdsmarkedet; at det bliver nemmere at komme til Danmark og arbejde, hvis det er det, man ønsker, eller for den sags skyld at investere.
Det var ikke det, vi gik til valg på.
Jeg ville nok også, hvis jeg var i et regeringsparti, være lidt påpasselig med at snakke om det her med flertal, for det er umuligt at få et flertal i den her valgperiode, hvis ikke regeringen er for.
Det sekund regeringen rykker sig, vil der altid være et flertal.
Så jeg har lyst til at sige: Spejl.
Mohammad Rona (M), 2023-01-19:
Tak for det, og tak for en god tale.
Ordføreren kalder på et mentalitets- eller holdningsskifte i dansk udlændingepolitik.
I den sammenhæng kunne jeg godt tænke mig at høre ordføreren, om Liberal Alliance er klar til at støtte op om, at den, der kan og vil Danmark, skal blive her.
Alex Vanopslagh (LA), 2023-01-19:
Det er da en rar overskrift.
Overskriften er jeg enig i.
Jeg tror, at dér, hvor jeg særlig synes der er brug for et mentalitetsskifte i dansk udlændingepolitik, er, at vi bliver nødt til at skelne mellem de asylansøgere, der kommer hertil, og så den udenlandske arbejdskraft, der er.
Hvis vi har en eller anden forkælet tilgang, eller hvis vi blander tingene sammen, så ender vi med at gøre Danmark markant fattigere og få svært ved at levere den velfærd og den pleje, vi gerne vil levere i det her land.
Så der er vi jo nødt til at gøre det mere attraktivt at komme til Danmark, og vi bliver nødt til at gøre det sådan, at det også er nemmere at blive i Danmark, hvis man bidrager positivt, tjener sine egne penge og i øvrigt opfører sig ordentligt.
Tak, og lad mig starte med at bekræfte, at de tænketanke og økonomer, der regnede på de forskellige partiers økonomiske planer, igen og igen sagde, at Liberal Alliance uden sidestykke var det mest ambitiøse parti i Folketinget.
Og det var da ikke noget, vi skammede os over.
Når vi har en skepsis over for at øge arbejdsudbuddet gennem en afskaffelse af store bededag, er det faktisk af præcis samme grund, som da vi i sin tid havde en skepsis over for »En Fair Løsning« – det her med, at nu skulle vi bare bede danskerne om at arbejde 12 minutter mere.
For i et frit samfund kan man ikke bare stille sig op som en eller anden fabriksejer, når man er minister for et eller andet, og så sige: Nu bestemmer jeg lige, hvilke dage I skal arbejde.
I et frit samfund må folk jo lave de aftaler, de nu engang vil, om, hvornår de skal arbejde.
Og hvis de har lavet den frivillige aftale, at de gerne vil holde fri på store bededag, så er der så mange andre tiltag, man kan skrue på i forhold til at lave reformer, og det bidrager vi meget gerne til.
Inger Støjberg (DD), 2023-01-19:
Det er fru Monika Rubins egen formand, der har sagt, at hvis bare han kom i regering, skulle han nok lige få det her løst, og det var da i en ruf, og så rejste han i øvrigt bare til udlandet og sagde: Hej, hej, så må I klare det herhjemme, og så laver vi lige en syltekrukke, og så udnævner vi en Venstremand til at blive sundhedsminister.
Arh, det er lidt pauvert, ikke?
Det, vi har sagt, er, at vi først og fremmest meget gerne vil være med til det med almen praksis, fordi det er enormt utrygt f.eks. ikke at have en praktiserende læge.
Det er en af de ting, som vi synes man skulle gribe fat om allerførst, og der er vi i øvrigt kommet med nogle forslag.
Det gjorde vi allerede i valgkampen, og det er også dem, jeg har gentaget her i dag.
Det vil vi bestemt, og så håber vi også, at I krydrer det med lidt sund fornuft og ikke bare trækker alt muligt ned over et erhverv som f.eks. landbruget.
Lise Bertelsen (KF), 2023-01-19:
Mange tak for det.
Jeg vil starte med at sige tak for en rigtig flot ordførertale om en hel masse, vi kan samarbejde om, og så var det tilmed på godt jysk – tak for det.
Som helt ny folkevalgt politiker kan jeg undre mig over den demokratiske proces, jeg indtil nu har oplevet.
Er fru Inger Støjberg enig i, at det undergraver tilliden til, at regeringen reelt ønsker et bredt samarbejde i Folketinget, når den fremsætter ultimative krav og giver en svarfrist på 7 døgn?
Inger Støjberg (DD), 2023-01-19:
Jeg kan sige så meget, at jeg har haft lidt flere år i Folketinget, men jeg er lige så rystet over den måde, som regeringen har valgt at gribe det an på.
Og det skal selvfølgelig også ses i det lys, at oppositionen har kunnet finde ud af at samle sig, ikke bare om en protest over det her og en kritik af, hvordan metoderne har været, men også om en finansiering.
Det tror jeg ikke der var nogen der havde troet for 2 måneder siden – jeg havde i hvert fald ikke selv troet på det.
Men det viser jo bare, at når tingene bliver så urimelige og så forkerte og så udanske, samler vi os, og det gør vi altså lige fra Nye Borgerlige til Enhedslisten og alle os midtimellem.
Lars Boje Mathiesen (NB), 2023-01-19:
Jeg synes normalt ikke, at fru Inger Støjberg har uld i mund, men jeg synes, at fru Inger Støjberg havde lidt uld i mund i sit svar til min gode kollega Mikkel Bjørn.
Hos os i Nye Borgerlige kommer vi altid til at sætte kvinder og danske kvinders rettigheder som ofre for udenlandske voldtægtsforbrydere før voldtægtsforbryderne.
Men vi kan høre, at det ikke er sådan hos Danmarksdemokraterne, som siger: Ja, men indtil vi kan få ændret konventionerne, må ofrene for voldtægtsforbrydere finde sig i det, og sådan er det bare.
Er det sådan jeg skal forstå det, fru Inger Støjberg siger: at indtil den lange proces er færdiggjort, er svaret til de danske kvinder, som bliver ofre for udenlandske voldtægtsforbrydere altså, at det er bare ærgerligt, Sonny Boy, for
sådan må det være, indtil vi kan blive enige herinde?
Der er jo muligheder for, at man i stedet vælger at sige, at på visse områder, f.eks. hvis det gælder strafferetten i forbindelse med udenlandske voldtægtsforbrydere, tæller dansk lovgivning højere end f.eks. Den Europæiske Menneskerettighedsdomstol, som er aktivistisk – det håber jeg vi er enige om.
Så hvad er svaret til de kvinder derude – ikke så meget til Folketinget, men de kvinder, som i mellemtiden må være ofre, indtil man får færdigbehandlet nogle ændringer af konventionerne?
Inger Støjberg (DD), 2023-01-19:
Jeg synes sådan set, det er fair nok at sige, at vi vil gå lige til kanten, og at vi også godt vil udfordre konventionerne, men jeg er jo sådan set det levende bevis på, at der jo tilsyneladende også er en grænse for, hvor langt man kan gå, og jeg ville også være rigtig ked af, hvis hr. Lars Boje Mathiesen måtte være fraværende i Folketinget, fordi han gik rundt med en fodlænke.
Derfor vil jeg bare sige, at det må handle om at få ændret konventionerne og indtil da gå til kanten og også gerne udfordre konventionerne.
Og jeg mener stadig væk, at der er steder, hvor der kan strammes op, for selvfølgelig – og det ved hr. Lars Boje Mathiesen jo også godt – er det jo vigtigst at tage hensyn til den, en forbrydelse er gået ud over, frem for den, der har forbrudt sig mod loven.
Lars Boje Mathiesen (NB), 2023-01-19:
Undskyld, men fodlænker til fru Inger Støjberg, mig eller hr. Mikkel Bjørn har jo intet med udenlandske serievoldtægtsforbrydere at gøre.
Og jeg sætter hjertens gerne de udenlandske voldtægtsforbrydere bag lås og slå, indtil de forstår, at der kun er én vej ud, og det er ud af Danmark.
Det er den måde, man sætter danskerne først, det er den måde, man sætter disse kvinder først.
Så kan man godt snakke om alt muligt med, at hr. Mikkel Bjørn og jeg og fru Inger Støjberg skal have fodlænker på, men det er jo ikke det, vi taler om her.
Vi taler om udenlandske voldtægtsforbrydere og om, at vi ikke længere skal finde os i, at der er nogle gammeldags konventioner, som ikke er tilpasset den forfejlede indvandringspolitik, der er blevet ført i Danmark i så mange år, og det bliver vi nødt til herinde fra Folketingssalen af at tage ansvar for.
Inger Støjberg (DD), 2023-01-19:
Jeg er fuldstændig enig med hr. Lars Boje Mathiesen i, at der jo skal strammes op på det her område, og det håber jeg bare vi kan presse regeringen til at gøre.
Vi vil gerne være med til alt, hvad der overhovedet kan lade sig gøre inden for de rammer, der nu engang er, og når det så er sagt, vil vi meget gerne være med til også at ændre rammerne, men det tager så tid.
Jeg er så bare en af de eneste, der har prøvet rent faktisk også at have held med at ændre en konvention, nemlig statsløsekonventionen.
Monika Rubin (M), 2023-01-19:
Nu er der lige gået lidt sport i at kigge på hinandens hjemmesider, og jeg var også lige inde at kigge på Danmarksdemokraternes hjemmeside og havde egentlig svært ved at finde noget om sundhedspolitikken.
Lige nu står vi jo i en sundhedskrise, vi har ambulancer, der holder i kø og ikke kan aflevere patienterne inde på hospitalerne, og jeg hører fru Inger Støjberg sige, at det er problematisk, at man nedsætter en strukturkommission for at tænke igennem, hvordan vi laver en regelret sundhedsreform af det her sundhedsvæsen.
Så jeg vil gerne høre fru Inger Støjberg: Hvad er Danmarksdemokraternes forslag til en sundhedsreform?